text: Landsdelen har skiftet farve fra gul til blå
  27 maj 2019 kl. 08.26
  Ved Europa-Parlamentsvalget i går gik Syd- og Sønderjylland fra at være et fuldstændig gult område til at være mest blåt. 
  Ved Europa-Parlamentsvalget i 2014 var der ingen tvivl om, at Syd- og Sønderjylland var gult.
  I dag er den farve forvandlet til både blå og rød.
  Dansk Folkeparti gik ved valget søndag fra fire til ét mandat, og dermed er det kun Dansk Folkepartis Peter Kofod, der kommer ind i Europa-Parlamentet.
  Venstre er nu det største parti i TV SYD’s sendeområde, og Socialdemokratiet går med en andenplads. Fire ud af 15 kredse kan i dag kalde sig røde, mens resten er blå. 
  Det viser tal fra it-virksomheden KMD, som formidler den officielle optælling. 
  Du kan følge den officielle optælling her: kmdvalg.dk 
  Se fordelingen herunder.
  Røde kredse: 
  SønderborgEsbjerg byHorsens Fredericia
  
  Blå kredse: 
  Hedensted Vejle Nord Vejle SydVejenEsbjerg OmegnTønderAabenraaHaderslev Kolding Syd Kolding Nord Varde
  Lokale tabere og vindere
  Liberal Alliances spidskandidat kulturminister Mette Bock fra Horsens kom ikke ind i Europa-Parlamentet, da partiet ikke opnåede stemmer nok til et mandat. Hun genopstiller ikke ved det kommende folketingsvalg, og dermed siger hun sige farvel til politik. 
  Asger Christensen er opstillet som nummer tre på Venstres liste, og mandag morgen venter han i spænding på at få de personlige stemmetal. 
  Med fire sikre pladser i Europa-Parlamentet fik Venstre en stor sejr i går, men det er endnu uvist, hvilke kandidater der skal rykke til Bruxelles. Morten Løkkegaard og Søren Gade synes sikre - men de to sidste pladser kan gå til Linea Søgaard-Lidell, der er opvokset i Esbjerg, Bergur Løkke Rasmussen eller Asger Christensen.
  
  
  